İSA HÜSEYNOVUN ƏSƏRLƏRİNDƏ MİFONİMLƏR

Bağırova Aynurə

Azərbaycan

Sumqayıt Dövlət Universiteti

aynura.baghirova@sdu.edu.az

**XÜLASƏ**

Mifoloji leksika bəşər dilinin ən qədim mərhələsini əks etdirir. Buna görə də mi­foloji leksikanın öyrənilməsi hər bir dilin əski tarixi haqqında qiymətli bilgilər ve­rir. Mifoloji leksika ibtidai insanın dünya, təbiət, ətraf aləm haqqında olan baxış­ları­nın dildə ifadəsidir. Dünyanın yaranması haqqında olan ilkin insan təfəkküründə, in­sa­­­­nın ibtidai kosmoqonik təsəvvüründə mif və ya əsatir anlayışı mühüm yerlərdən bi­ri­ni tuturdu. Mifoloji leksikada ilkin sakral anlayışlar öz əksini tapır, ilkin dini ritual­lar ifadə olunur.

Türk xalqlarının özünəməxsus mifoloji - fəlsəfi dünyagörüşü, baxışları var­dır. İlkin insan təfəkkürünün izlərini yaşadan mifoloji anlamlı sözlər türk xalq­larının ib­­tidai həyat tərzini, dünyaya baxışlarını, fəlsəfi düşün­cələrini inikas etdirir. Dünya el­min­də, adətən, mifologiyaya ibtidai insanın ilkin etnokulturoloji, kosmoqonik baxışı kimi yanaşılır. Mifonimlər dilin ən qə­dim leksik layında xüsusi təbəqədir. Mifoloji faktlar linqvistik araşdırmalarda hər zaman nəzərə alın­ma­lıdır.

Mifoloji leksika xüsusi tip semantik ad­lar toplusudur. Lek­si­ka­nın digər layları ilə mü­qayisədə mifoloji leksika daha sabit və az dəyişəndir. Mifo­lo­gi­yanı qədim insan­ların təbiətin, cəmiyyətin sirlərinin bədii izahı adlandıra bilərik. Mi­foloji leksika çox geniş anlayış ifadə edir. Mifonimlər zən­gin semantikalı söz­lərdir. Onların əhatə dai­rə­si genişdir. Mifonimlər Azərbaycan folk­­lorunda qorunub saxlanan çoxəsrlik yara­dıcılıq məhsuludur. Xalqımızın rən­ga­rəng fantaziyası mifo­nimlərdə özü­nü daha qabarıq gös­tərir. Onlar qədim dövrlərə aid xalqın düşüncəsi, təfəkkürü, dünyagörüşü haqqında aydın və dolğun təsəvvür yaradır. Əsrlər boyu xal­qın yad­da­şında bu günü­müzə qədər gəlib çatan folklor nümunələrini mifonimlərsiz təsəv­vür et­mək müm­kün deyil.

Hər bir dilin leksikasında mifonimlər özünəməxsus xüsusiyyətlərə malikdir. İsa Hüseynovun əsərlərində mifoloji leksikaya da yer ayırması heç də təsadüfi deyil. Çünki yazıçının əsərlərində Azərbaycan xalqının ən qədim keçmişi, onun adət-ənə­nə­ləri, etnokulturoloji mədəniyyəti, əski dünyagörüşü, ilkin mi­fik təfəkkürü geniş şə­kil­də öz əksini ta­pıb. Yazıçının əsərlərində işlənən bəzi mifo­nimlərin şərhinə nəzər sa­laq: Yazıçının “Məhşər” romanında Simurq quşunun adı çəkilir: *Simurq* quşu qərb ədə­biy­­­yatında, xüsusilə, yunan mifologiyasında Feniks adlanan ornitonimlə bağlıdır. Bu quş qədim mifoloji qay­naqlarda xeyirxahlıq rəmzi kimi çıxış edir.

*Simurq* fars mənşəli sözdür, qədim İran əsatirində Elbrus dağında yaşayan bö­­­yük bir quşdur, *ənqa* da adlanır. Fars dilində *morğ* “quş”, *si* “otuz” de­məkdir, yəni *simurq* adı bu iki fars mənşəli sözün birləş­mə­sin­­dən yaranmışdır. Mə­lumdur ki, Azər­baycan xalq nağıllarında Simurq obrazına tez-tez təsadüf olunur. Mə­sələn, “Məlik­məmməd” nağılında bu quş Məlik­məmmədi qa­ran­­lıq dünyadan xilas edir.

Yazıçı ona görə Qaf dağının adını çəkir ki, bəzi İran miflərindəki məlumata görə, bu quşun məskəni məhz həmin dağ olmuşdur. Simurq – Azərbaycan mifo­lo­gi­yasında xeyirxahlığın, yeni həyatın və dirçəlişin qədim rəmzidir. Simurq rəmzi qar­talabənzər quş haqqında qədim Avraasiya əfsanəsi ilə sıx bağlıdır. Bu əfsanəyə görə, ilk dəfə məhz həmin quş göydən, yaxud müqəddəs dağdan yer üzünə “həyat ağa­cı­nın” kökünü gətirmişdir. Simurq quşu bəzi mənbələrdə ilahi gö­zəl­liyin simvolu ki­mi təs­vir olunur. Dünya mifo­lo­gi­yasında bu quş özünü yandırır və yenidən yaranır. Bəzi qaynaqlarda Simurq qu­şu göylərdən hə­yat ağacını yerə gətirən canlı kimi də təsvir olunur. Bu quş qay­naq­lar­da Zümrüd qu­şu da adlanır. Azərbaycan folklorunda hər za­man, əsa­sən, ornitonim səciyyəli üç mi­fo­loji quşun adı çəkilir: Səməndər quşu, Si­murq qu­ş və Zümrüd quşu. Azər­baycan folk­lo­run­da “Si­murq quşu” adlı əfsanə də var­.

Beləliklə, qə­dim türk mifologiyasına əsas­­­lanan İsa Hüseynov “Məhşər” romanında Simurq quşu­nun xeyirxahlıq, xilas­kar­lıq simvolunu canlandırmışdır.

*İsa Hüseynovun əsərlərində Div mifoniminə də rast gəlinir.* *Div* Azərbaycan folklorunda mifik ob­razdır. Na­ğıl­la­rı­mız­­­da bu personajın adına tez-tez rast gəlirik. Əsasən, mənfi qüvvə ki­­mi sə­ciy­yələnsə də, bəzi nağıllarda müsbət obraz kimi də verilir. Məsələn, “Şah­zadə Mü­talib” na­ğı­lın­da div müsbət, xeyirxah obraz kimi təsvir olunub.

İsa Hüseynovun “İdeal” romanında *cin, şeytan, iblis, mələk* kimi mifonimlərin də adı çəkilir.

Beləliklə, İsa Hüseynov əsərlərində mifonimlərə tez-tez mü­ra­ciət et­mə­si ədibin xalqın qədim kosmoqonik təfəkkürünə, il­kin inanc sisteminə ya­xın­dan bə­ləd olması ilə sıx bağlıdır.

***Açar sözlər:*** İsa Hüseynov, mifonimlər, div, şeytan, iblis, mələk, kosmoqonik təfəkkür